TAKSOFONLARDAN TELEFON ALOQASI XIZMATLARINI TAQDIM ETISh VA ULARDAN FOYDALANISh

1. Mazkur qoidalar O‘zbekiston Respublikasi Vazirlar Mahkamasining 1997-yil 28-avgustdagi 420 -sonli “O‘zbekiston pochta va telekommunikatsiyalar agentligi to‘g‘risida hamda pochta va telekommunikatsiyalarni rivojlantirishni davlat tomonidan qo‘llab-quvvatlash jamg‘armasi to‘g‘risida nizomlarni tasdiqlash haqida”gi qarori asosida ishlab chiqilgan.
 2. Mazkur qoidalar telefon-avtomat (taksofon)lardan telefon aloqasi xizmatlarini taqdim etishning tartib va shartlarini aniqlaydi.
 3. Taksofonlarning turi va vazifasiga qarab ulardan mahalliy (bir aholi yashash punkti yoki qishloq tumani), shaharlararo va xalqaro so‘zlashuvlar amalga oshirilishi mumkin.
 4. So‘zlashuvlar uchun to‘lovlar maxsus jeton va yoki telefon kartochkalaridan foydalangan holda amalga oshiriladi.
 Taksofonni ekspluatatsiya qiluvchi korxonalar mahsus jeton va telefon kartochkalarini foydalanuvchilar uchun qulay bo‘lgan joylarda sotishni ta’minlashlari kerak.
 Ularni savdo tarmoqlari, aloqa bo‘limlari va h.k. orqali sotishga yo‘l qo‘yiladi.
 5. Umumiy foydalanish abonent punktlari bo‘lgan taksofonlar o‘rnatilgan punktlar aholining telefon aloqasiga bo‘lgan ehtiyojini yanada to‘liqroq qondirish, foydalanish qulayligi, taksofon va kabinalarning texnik ekspluatatsiyasini ta’minlash, mehnat muhofazasi va xavfsizlik texnikasi qoidalariga rioya qilishni hisobga olgan holda tashkil etilishi lozim.
 6. Taksofonlar ko‘chalarda, maydonlarda, aeroportlarda, vokzallarda, metroda, avtostansiyalarda, do‘konlarda, o‘quv yurtlarida, shahar jamoa transporti bekatlarida, tibbiy va davolash muassasalarida, mahallalar va boshqa joylarda, shuningdek, maxsus jihozlangan so‘zlashuv punktlarida davlat hokimiyati va boshqaruvi organlari, fuqarolarning o‘z-o‘zini boshqarish organlari yoki egalari bilan kelishilgan holda o‘rnatiladi.
 7. Taksofon jihozlarini quyidagicha o‘rnatish ko‘zda tutiladi:
 bino tashqarisida (ko‘chalarda, maydonlarda, xiyobonlarda va b.) joylashgan kabinalarda va yarim kabinalarda;
 atmosfera yog‘ingarchiliklari ta’siriga yo‘l qo‘yilmaydigan sharoitlar ta’minlangan binolarda (yer osti o‘tish yo‘llari, metro, vokzal xonalari, aeroportlar, do‘konlar va b.) ochiq holda (devorlarda, yarim kabinalarda).
 Taksofonlar, kabinalar va yarim kabinalarning joylashishi va jihozlanishi foydalanishning qulayligani, tashqi shovqin ta’siridan chegaralashni, so‘zlashuvlar sirini, yoritilganlikni ta’minlashi lozim.
 8. Taksofonlar o‘rnatilgan joylarda kuyidagalar bo‘lishi shart:
 taksofondan foydalanish yo‘riqnomasi; 
 ma’lumot tariqasidagi axborot (ma’lumot-so‘rov xizmatlarining telefon raqamlari, yaqin atrofda joylashgan taksofon manzili va h.k.);
 taksofonlarni ekspluatatsiya qiluvchi ekspluatatsiya korxonasi haqidaga axborot (nomi, manzili, telefon raqamlari);
 taqdim etilayotgan xizmatlar tariflari;
 maxsus jeton, telefon kartochkalarini sotib olish punktlari haqidagi axborot.
 9. Taksofonlarning turiga ko‘ra quyidagi pullik xizmat turlari taqdim etiladi:
 mahalliy tarmoq abonenti yoki ma’lumot-servis xizmati (ob-havo ma’lumotlari, taksi chaqiruvi va h.k) bilan telefon so‘zlashuvi;
 shaharlararo (O‘zbekiston Respublikasi doirasida) telefon so‘zlashuvlari;
 boshqa mamlakat abonentlari bilan xalqaro telefon so‘zlashuvlari.
 Maxsus va avariya xizmatlari-yongandan muhofaza (01), militsiya (02), tez tibbiy yordam (03), shahar gaz avariya xizmati (04) chaqiruvi bepul amalga oshiriladi.
 taksofonlarning kecha-kunduz sifatli ishlashini, ularning tutilishini, shuningdek, kabina va yarim kabinalarning soz holatda bo‘lishini ta’minlash;
 foydalanuvchilarning maxsus jeton yoki telefon kartochkalarini sotib olishlari uchun barcha qulayliklarni yaratish;
 raqamni to‘g‘ri terish, taksofondan foydalanish yo‘riqnomasi va ma’lumot tariqasidagi axborot bilan tanishish, hamda so‘zlashuv olib borilishining qulayligiga imkon beradigan yoritilganlikni ta’minlash.
 amaldagi me’yoriy hujjatlarga muvofiq ravishda va belgilangan tartibda taksofon aloqasining yangi shakllarini tatbiq etish hukuqiga egadirlar.
 takdim qilingan so‘zlashuv uchun haq to‘lashga buning uchun mo‘ljallangan shu turdaga taksofon uchun maxsus jeton yoki telefon kartochkalaridan foydalanishga;
 taksofonlarning, kabina yoki yarim kabinalarning buzilishi va shikastlanishiga yo‘l qo‘ymaslikka.
 taksofonlarni ekspluatatsiya qiluvchi korxonalarni taksofonlarning sifatsiz ishlashi, kabina va yarim kabinalarning qoniqarsiz xolatda ekanligi haqida xabardor qilish;
 taksofonlarning qoniqarsiz ishlashi haqida arizalar berish huquqiga egadir.
 “Foydalanuvchi” taksofonlarni, kabina yoki yarim kabinalarni ishdan chiqarganlik, mazkur qoidalarning nizomlarini buzganlik uchun O‘zbekiston Respublikasi qonun hujjatlarida belgalangan tartibda javobgardir.